Document ID: 32008R0722

KOMISSION ASETUS (EY) N:o 722/2008,
annettu 25 päivänä heinäkuuta 2008,
asetuksen (ETY) N:o 563/82 muuttamisesta täysikasvuisten nautaeläinten ruhojen markkinahintojen toteamisessa käytettävien korjauskertoimien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön täysikasvuisten nautaeläinten ruhojen luokitteluasteikosta 24 päivänä heinäkuuta 2006 annetun neuvoston asetuksen (EY) N:o 1183/2006 (1) ja erityisesti sen 3 artiklan kolmannen kohdan,
sekä katsoo seuraavaa:
(1)
Asetuksen (EY) N:o 1183/2006 3 artiklassa määritellään ruhojen vakiotarjontamuoto EU:ssa. Tämän lisäksi siinä säädetään, että kun jäsenvaltio käyttää erilaista tarjontamuotoa kuin kyseinen vakiotarjontamuoto, on määritettävä korjauskertoimet käytetyn tarjontamuodon sovittamiseksi vakiotarjontamuotoon.
(2)
Asetuksen (ETY) N:o 1208/81 soveltamista koskevista yksityiskohtaisista säännöistä täysikasvuisten nautojen markkinahintojen toteamiseksi yhteisön täysikasvuisten nautaeläinten ruhojen luokitteluasteikon perusteella 10 päivänä maaliskuuta 1982 annetussa komission asetuksessa (ETY) N:o 563/82 (2) vahvistetaan yksityiskohtaiset säännöt täysikasvuisten nautojen ruhojen markkinahintojen toteamiseksi yhteisön täysikasvuisten nautaeläinten ruhojen luokitteluasteikon perusteella.
(3)
Yhdistynyt kuningaskunta on pyytänyt lisäämään asetuksen (ETY) N:o 563/82 liitteeseen kaksi lisäkerrointa, jotka liittyvät rinnan leveän pään pintakerroksen tai kupeen sisäpuolisen rasvan poistamiseen. Mainitun asetuksen liitteessä määritetyt lisäkertoimet olisi hyväksyttävä, jotta vertailukelpoisten hintojen saatavuuden jatkuminen voidaan taata yhteisössä.
(4)
Sen vuoksi asetusta (ETY) N:o 563/82 olisi muutettava.
(5)
Naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 563/82 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2008.

Labels: 2
17
6